Missatge: Estudiants! Us animem a participar en la concentració i marxa per la facultat de ciències jurídiques de la URV. S'ha convocat pel dijous 27 de març a les 12 davant de la facultat. Ens mobilitzem contra les privatitzacions que constantment patim. Només cal veure temes com l'aparcament, les copisteries, el servei de bar,.. i com no, l'aplicació del Pla de Bolonya. Això no pot seguir així, hem de fer alguna cosa per aturar-ho i crear un model d'ensenyament adequat a les nostres necessitats. AIXECA'T, NO ET DEIXIS TREPITJAR! www.sepc.cat -- urv(arroba)sepc.cat
Emocions: anticipation
sadness
anger

Resposta: Tarragona Ràdio Estudiants de la URV protesten contra les privatitzacions que comportaria el Pla Bolonya Tarragona - 27/03/2008 Els estudiants de la URV han protestat aquest dijous en contra de les privatitzacions que s’estan duent a terme en les universitats públiques arran del Pla de Bolonya. La concentració i la marxa ha tingut lloc a la facultat de ciències jurídiques de la URV i s’han queixat entre d’altres coses per la privatització del pàrquing de jurídiques que aviat serà de pagament pels estudiants. Els manifestants han penjat una pancarta a la façana de la facultat i posteriorment han iniciat una marxa pels passadissos del centre penjant adhesius amb els lemes “No et deixis trepitjar” i “No a la privatització”. Finalment els estudiants han tancat la manifestació al pàrquing de la facultat on han llegit un manifest en què han destacat que no volen convertir-se en una font d’ingressos per les empreses. El portaveu del SEPC, Francesc Bermúdez, ha explicat que els estudiants van anar a parlar amb el vice-rector després de la primera manifestació que van organitzar. El pàrquing és de pagament pels usuaris externs a la comunitat universitària des del passat dimarts.
Emocions: no emotion